Oled sa vahel olnud olukorras, kus häbi ja süü sind maha suruvad?
Sa võid elada häbi-vaba elu.
Jah, see võis olla osa su minevikust,
kuid see ei pea olema osa su tulevikust.
Häbi on tunne,
kuid me pole kutsutud elama tuginedes oma tunnetele,
vaid tuginedes oma usule.
Me võime elada oma elu, tuginedes tasuta saadud armule.
Tänud liitumast meiega!
Räägin täna teemal: "Minu pääste - minu vabadus häbist"
Häbi valitseb liiga paljude inimeste üle otsekui tume pilv, mis hoiab sust kinni.
Ja isegi, kui keegi häbistab sind - sa ei pea sellega elama!
Usun, et tänasest sõnumist on sulle palju abi, nii et jää meiega!
Nädal tagasi rääkisime teemal: "Minu andestus - minu vabadus".
Rääkisin vabadusest hukkamõistust.
Täna aga tahan rääkida teemal: "Minu pääste - minu vabadus häbist"
Vabadusest häbist.
Nii paljud inimesed kogevad häbi,
mõistmata isegi, millist mõju see nende üle omab
ja mida see nendega teeb.
Kuidas see neid otsekui vangis hoiab.
Mina aga usun, et läbi pääste on ka vabadus häbist.
Igaühel on oma minevik.
Igaühel on oma minevik!
Sa pole selles osas ainukene.
Igaühel on asju, millest nad tahaks lahti saada,
või mida selja taha jätta.
Igaühel on oma minevik.
Kuid me laseme sel minevikul mõjutada liiga tihti oma olemist:
oma mõtteid, oma tundeid...
Võib-olla su minevik puudutab eile õhtut.
Kuid tea, et patul on oma vägi.
Asjadel, mis meid kinni hoiavad, on oma vägi.
Patuga käib kaasas oma palk.
Roomlastele 6:23 räägib patu palgast, milleks on surm.
Samas kui arm tuleb kui kingitus.
Õigsuse and, mis on ühtaegu võimas kui kaunis.
Roomlastele 5:17 räägib sellest annist, öeldes:
"Jah, ühe inimese üleastumise tõttu
on surm valitsenud kuningana selle ühe kaudu.
Aga seda kindlamini need, kes saavad armu ülirohkesti
ning õiguse anni,
hakkavad valitsema kuningana elus selle ühe - Jeesuse Kristuse - kaudu."
Kas sina valitsed oma elus?
Elad sa kui valitsedes ja võimu omades?
Kuula veelkord:
"...kes saavad...õiguse anni,
hakkavad valitsema Jeesuse Kristuse kaudu."
Sind on kutsutud õitsema oma elus!
Psalmid 92:13-14 ütlevad:
"Õige lokkab nagu palmipuu,
ta kasvab kõrgeks nagu seedripuu Liibanonil.
Kes Issanda kotta on istutatud, need lokkavad meie Jumala õuedes."
Kui sa elad süütunde, häbi ja hukkamõistu all,
ei saa sa ka õitseda, lokata ega valitseda.
Piibel aga ütleb, et Jumala õiged lokkavad elus;
nad võivad valitseda ja olla keegi.
Kui sa aga elad häbitunde all, valitseb miski hoopis sinu üle.
Selle asemel, et ise valitseda, valitsetakse hoopis sinu üle.
Valitsetakse asjade poolt,
mis tegelikult ei oma mingit väge su elu üle.
Sa võib-olla arvad, et võlgnedki endale selle,
et tunda end halvasti asjade pärast, mis on kunagi juhtunud.
Ma ei ütle, et me peaks elu ja sealseid asju kergekäeliselt võtma.
Küll aga tahan öelda, et Jeesuses on lootust
ja me tähelepanu peaks olema Tema peal.
Kui me aga pöörame oma mineviku häbiks,
siis sellest saab üks sidumine ja vangla su elus.
Ma olin 13-aastane, kui ema mind ja mu õed-vennad kokku võttis
ning teatas, et peame mõnda aega ühe väikese beebi eest hoolitsema.
See oli suur üllatus, sest tegu oli kellegi teise beebiga,
kes pidi meie hoole alla tulema.
Ja nii läkski.
Me hoolitsesime vist umbes aasta selle beebi eest oma kodus.
Mu vanem õde oli tol ajal Melbourne's
ja ma ei teadnud, et ta läks sinna salaja seetõttu,
et ta oli rase.
Ilma, et keegi oleks teadnud, toodi ta tagasi Uus-Meremaale,
kus ta asus ühte väikelinna elama, mis oli meie kodu lähedal.
Ta sünnitas seal vaikselt, ilma kellegi teadmata, oma lapse.
Kuid tolles piirkonnas
käis kogu selle looga kaasas nii palju häbi.
Ta üle pandi selline häbikoorem,
et see mõjutas teda veel palju, palju aastaid.
Nii paljud inimesed lasevad mitmetel asjadel saada häbiks,
mis valitsevad nende üle ja röövivad neilt.
Üks mu lemmiksalme Piiblis on Õpetussõnad 15:24
"Targal läheb elurada ülespidi."
Kahjuks on aga nii, et ülespidi minemise asemel
liiguvad paljud hoopis täie rauaga allakäigu trepist allapoole.
Sest patt viib süütundeni,
süütunne häbini
ja häbi lõpuks hukkamõistuni.
Hukkamõist tähendab aga surma.
Kui mõnele ehitisele ei anta aktsepti - see mõistetakse hukka,
siis see pole ka elamiskõlbulik.
See on kõlblik vaid maha kiskumiseks.
Paljud inimesed aga elavad oma elu hukkamõistu all,
kogedes, et nad ei sobi teenima Jumalat;
olema koguduses ja ülistama Teda; võtma vastu Tema armu,
või kogema üldse õnne ja rõõmu.
Osad inimesed on küll päästetud, kuid nad pole vabad.
Nad ei usu, et neil on õigus olla õnnelikud.
Neil on tunne, et nad pole väärt ja nad ei sobigi õnne vastu võtma.
Kuid see kõik on üks suur Saatana vale!
Me peame mõistma täit väge,
mis peitub Jeesuse tegudes meie heaks.
Me peame mõistma ühe laulu sõnu, mis ütleb: "Kolgata katab kõik!"
"Minu patul ja häbil pole enam mingit kaalu,
sest Kolgata katab kõik!"
Patust saab süü ja süü on miski, mida me tunneme.
Tegu on siis kui mingit laadi tundega.
Häbi aga on miski, mida me kanname.
"Häbi sul olgu!"
Inimesed püüavad panna häbi su peale.
"Häbi sul olgu!"
Kas su üle on kunagi häbi pandud?
Kui patt on miski, mida me teeme ja tunded midagi, mida me tunneme,
siis häbi on hoopis teisest klassist - see on midagi, mida sa kannad.
Sa käid sellega mööda tänavaid.
Süütunne võib olla muidugi sarnane.
Me hoiame seda nii enese ligi, et võtame selle endaga kaasa.
Kaasa kuhu iganes me ka ei läheks.
Ja see on äärmiselt kahetsusväärne.
Kuid inimesed lasevad teistel panna häbi enda peale,
mis on täielik vastand Jumala õnnistustele.
Olen varasemalt rääkinud sellest,
kuidas me oleme Jumala nime kandjad.
4 Moosese 6 ptk räägib meile nii imeliselt,
et see on õnnistuseks meile.
Vaatame seda kirjakohta 4 Moosese 6:22-27
"Ja Issand rääkis Moosesega, öeldes:
Räägi Aaroni ja ta poegadega ning ütle:
Õnnistades Iisraeli lapsi, öelge neile nõnda:
Issand õnnistagu sind ja hoidku sind!
Issand lasku oma pale paista sinu peale
ja olgu sulle armuline!
Issand tõstku oma pale sinu üle ja andku sulle rahu!
Nõnda pandagu minu nimi Iisraeli laste peale
ja mina õnnistan neid!”"
Seda palvet nimetatakse üles tõstetud käte palveks.
Selle põhjus peitub selles,
et ülempreester, kes esindas inimesi Jumala ees
ja Jumalat jälle inimeste ees,
tõstis oma käed ja otsekui pani Jumala õnnistuse rahva peale.
"Nõnda pandagu minu nimi Iisraeli laste peale
ja mina õnnistan neid!”
Kui sa aga lased sündida, et hoopis häbi pannakse su peale
ja sa kannad seda häbi endaga kaasas,
siis sa ei saa kanda seda, mis kaasneb Jumala õnnistusega.
Sest Jumala õnnistuses peitub kõik see,
mis peitub Tema nimes ja selle kõik Ta paneb sinu peale.
Kui sa aga lased teisi asju panna enda peale,
mis röövivad sult' ja valitsevad sind, hoides sind seotuna,
siis sa jääd nii paljust ilma, mis Jumalal tegelikult on su jaoks.
Patt on miski, mis otsekui vähendab sind.
Roomlastele 3:23 ütleb:
"Sest kõik on pattu teinud ja on Jumala aust ilma."
Vanas Testamendis pandi kuningas Belsassar
otsekui kaaludele ja ta leiti liiga kerge olevat.
Ehk siis - tal jäi millestki puudu.
Kui sul jääb puudu Jumala aust,
siis see tähendab, et patt otsekui vähendab sind.
See kahandab ja vähendab sind.
Patt kahandab sinu potentsiaali ja suhet Jumalaga.
See vähendab sinu enesekindlust.
Sa pole võimeline käima püstipäi ja täie julgusega,
kui tarid endaga kaasas häbi ja süütunnet.
Nii et patt kahandab sind täiega.
On äärmiselt traagiline,
et see kahandab ka su usaldusväärsust
ning lõppeks ka sinu süütust; sinu puhast südametunnistust.
Sel kõigel on tohutu mürgistav mõju inimeste eludele,
kui nad lasevad häbil võtta võimust oma elu üle,
sest lõppeks muutub see hukkamõistuks.
On äärmiselt kurb, et kuigi paljud on andeks saanud,
ei tunne nad end siiski vabana.
Nad tunnevad end siiski hukkamõistetuna.
Laiendatud Piibli tõlge nimetab hukkamõistu
tumedaks pilveks.
Rääkisin sellest nädal tagasi,
kuidas paljud inimesed otsekui elavad selle tumeda pilve all.
Johannese 3:16 "Sest nõnda on Jumal maailma armastanud..."
Johannese 3:17
"Jumal ei läkitanud oma Poega maailma,
et ta kohut mõistaks maailma üle, vaid et maailm tema läbi päästetaks."
Mulle nii meeldib see salm!
"Pahupidi maailma" tõlge aga ütleks:
"Jumal ei läkitanud oma Poega maailma,
et ta maailma päästaks,
vaid et ta maailma üle kohut mõistaks."
Kuid see ei vasta tõele, sest Piibel seda küll nii ei ütle!
Kui Jumal tahaks, et elaksid hukkamõistu all,
oleks Ta saatnud hukkamõistja.
Kuid Ta tahtis hoopis, et sa saaksid päästetud,
nii et Ta saatis meile päästja.
Ingel ütles Maarjale: "Sa tood ilmale poja
ja Tema nimeks peab pandama Jeesus."
Nimi Jeesus aga ei tähenda hukkamõistjat,
vaid päästjat!
Nii et me peame õppima, kuidas elada päästetu elu,
mis tähendab vabadust patust, süütundest, häbist ja hukkamõistust.
Sest patt on midagi, mida sa teed; süütunne midagi, mida tunned;
häbi midagi, mida kaasas kannad
ja hukkamõist miski, mis sind lõpuks rajalt maha võtab.
See annab sulle disklaffi ja muudab su kasutuskõlbmatuks.
Kuid see pole Jumala tahe su elu suhtes,
mistõttu ära lase kellelgi panna häbi su üle.
See hoone, kus täna viibime, oli 2002.a. uhiuus.
Kuid see, et seda kinnistut endale üldse küsisime,
tõstis Hillsongi kuidagi orbiidile.
Meid tunti me ülistuse poolest üle kogu maailma,
kuid ilmaliku Austraalia jaoks olime me täiesti tundmatud.
Eeldavasti mu enda naabridki ei teadnud Hillsongist midagi.
Kuid korraga me olime orbiidil ja ma ei unusta seda kunagi.
Tol ajal eeldavasti enim loetud ajaleht kogu Austraalias
andis laupäeviti lehega koos välja ka ühte ajakirja.
Kord ühel laupäeval ilutses aga selle ajakirja esikaanel
minu ja Bobbie täissuuruses pilt,
mille all ilutses tekst: "Issanda prohvetid"
Kuid see oli pisut valesti kirjutatud, mis muutis ka sõnade tähendust.
Ma tundsin tohutut häbi ja piinlikkust, sest olime samal hommikul Bondi's.
Bond'i rannas, kus on palju kohvikuid ja palju rahvast liikvel.
Ja igaüks loeb laupäevast lehte.
Nii et mõnus hommik, kõik loevad ajalehte
ja kuhu iganes me ka ei läinud, me nägime endid nii siin kui seal.
See oli tohutult häbiväärne ja alandav.
Artikkel ise oli mitu lehekülge,
kus oli asjadest täiesti valesti aru saadud
ja seetõttu ka väga pipraselt kirjutatud.
Täiesti mööda meie tegelikest motiividest jms.
Kuid ma ei unusta kunagi seda tunnet.
Lõpuks läksime ühte kohvikusse hommikust sööma,
kus olime varemgi mitmeid kordi käinud
ja ma tellisin ettekandjalt apelsinimahla.
Tavalise apelsinimahla asemel tõi ta aga hoopis sellise,
mida ma eales varem näinudki polnud.
Kõikvõimalike garneeringute, kaunistuste ja muude puuviljadega.
Ta andis selle mulle ja ütles: "Te olete tubli mees!"
See nii puudutas mu hinge!
On lausa hämmastav, mida Jumal võib kasutada!
Kõik teised me ümber lugesid oma lehte,
vahtides samal ajal ka meie poole ja võrreldes meid artikli pildiga.
Hesekiel 18:20
"Hing, kes teeb pattu, peab surema!
Poeg ei kanna isa süüd ja isa ei kanna poja süüd:
õige peale tulgu tema õigus
ja õela peale tema õelus!"
Mina ei ole mu isa.
Ma vastutan omaenda tegude eest, aga ma pole mu isa.
Seetõttu ka, kui sul või su perel on kapis luukeresid;
kui teil on asju, mida olete püüdnud maha vaikida;
asju, mis on toonud kaasa häbi ja juhtunud kasvõi su endaga -
sa ei saa lasta sel häbil valitseda iseenda üle!
Sa pead mõistma seda võitu, mille Jumal on sulle andnud häbi üle.
Sa pead õppima käima pea püsti
ja hea sõnum Jeesusest Kristusest annab sulle igal juhul rõõmu
ning võime käia pea püsti ja sirge seljaga.
Ära lase kellelgi panna häbi enda üle.
Ära lase sel sündida endaga, vaid ela vabana.
Roomlastele 8:1
"Nii ei ole nüüd enam mingit hukkamõistu..."
Ei mingit hukkamõistu!
"...neile, kes on Kristuses Jeesuses."
Neile, kes ei järgi enam oma lihahimusid ja pattu,
vaid kes elavad Jumala Vaimu kohaselt.
Neile pole enam mingit hukkamõistu.
See ei tähenda, et sa ei koge enam ühtki kiusatust,
või et mõned räpased asjad ei tõsta enam kunagi pead su elus.
See tähendab seda, et sa seisad vastu hukkamõistule
ega lase ei häbil ega hukkamõistul tulla oma elu üle.
Roomlastele 8:3 on juttu hukkamõistust,
mille kohta laiendatud piiblitõlge ütleb järgmist:
"Seadusandlus, olles nõrgestatud inimloomuse enda hapruse tõttu,
poleks eales suutnud seda, mida Jeesus tegi.
Seadus oli alati vaid kui plaastriks patu peal,
selle asemel, et seda süviti ravida."
Sa ei saa ravida pattu, süüd, häbitunnet ja hukkamõistu
vaid plaastri peale panemisega.
See ei toimi läbi su oma jõu, õiguse ja õigsuse,
sest need ongi vaid kui plaastrid, mis kahjuks ei tervenda midagi.
Jumala igatsus aga on, et kogeksid sügavat tervenemist,
elaksid vabaduses, andestuses ja Jumala armus.
Et võiksid tõsta koguduses oma pühad käed,
kogeda, et oled lunastatud ja vaba
ning otsustada, et sa ei ela enam häbitunde all.
Ei mingi häbi enam!
On nii lihtne elada elu allakäigutrepil,
mis kätkeb endas pattu, süütunnet, häbi ja hukkamõistu.
Patt on miski, mida me teeme; süü midagi, mida me tunneme;
häbi on miski, mida me kanname, kuna see on kui pandud me üle.
Oled ehk kuulnud seda ütlust: "Häbi sul olgu!"
Seetõttu peamegi otsustama,
et me ei kanna seda endaga eluaeg kaasas,
vaid oleme vabad häbist.
Sest mingi hetk viib häbi hukkamõistuni
ja see omakorda võtab su rajalt maha.
Nii nagu mõni maja kuulutatakse elamiskõlbmatuks.
Nii ka need, kes elavad pideva patu, süütunde, häbi ja hukkamõistu all,
usuvad, et nad pole kõlbulikud kogema Jumala õnnistusi ja armu,
Tema tõotuste täitumist, tulevikku ja lootust.
Kuid see kõik on vale!
Tõde peitub selles, et Jeesuse pääste ei jäta midagi katmata.
Sinu päästes on kõik kaetud Jeesuse verega
ja seetõttu võid sa ka elada häbi-vaba elu.
Ma olin 24-aastane, kui ma abiellusin,
kuid see abielu jäi väga lühikeseks, kuna kogesin füüsilist vägivalda.
See oli mu elu üks raskemaid ja hirmuäratavamaid aegu.
Kui rääkisin oma perele tekkinud probleemist,
ütlesid mu vanemad,
et pean siiski jääma oma mehe kõrvale.
Nii heas kui halvas.
Lugedes Piiblist armu Jumalast, kes on minu poolt ja mitte mu vastu,
ei näinud ma seda enda, vaid ainult teiste jaoks.
Sest mul oli tunne, et Jumal on mind hüljanud.
Kandsin tol ajal suurt häbi -ja süükoormat,
arvates, et viga oli minus
ja et minu mingid ülemised olid need, mis ärritasid mu endist meest.
Igakord, kui ta mu kallal vägivallatses, saatis ta mulle järgmine päev lilli
ja kõik arvasid, et küll mul on ikka armastav pere,
kui mulle koguaeg lilli saadetakse.
Tegelikkuses aga elasin kui kaksikelu.
Vägivald läks nii suureks,
et oleksin ükskord lausa surma saanud.
Elasin tohutu hirmu all.
Kaalusin lausa omalt elu võtmist,
aga samas teadsin, et see murraks mu vanemate südame.
Nii et ma otsisin abi.
Mul avanes võimalus minna tööle Hong-Kongi,
millest ma ka kinni haarasin.
Hong-Kongis läksin kogudusse, kus toimus ka Alfa kursus,
tänu millele õppisin tundma seda külge Jumalast,
mille olemasolust ma polnud varem teadlik.
Seda, et Jumal on armuline ja armastab tingimusteta.
Seda isegi sõltumata sellest, millest olin läbi läinud.
Sain teada, et Ta oli isegi tegelikult minuga keset neid aegu,
kuigi ma ei kogenud Ta ligiolu.
Kuid see ei tähendanud, et Teda polnud seal.
Mõistan nüüd, et Jumal on see sama eile, täna ja igavesti
ja kõik, mida Ta ütleb, on tõsi.
Ta on minu poolt ja mitte minu vastu
ning Ta armastab mind tingimusteta.
Ja kui midagi halba juhtubki,
tuleb siiski uskuda, et Jumal on meiega ja Ta on ustav.
Ei ükski vägi maa peal
Ei isegi haud
Suuda meid lahutada Tema armust ja halastusest
Ta on ustav päästma
Tema veri ei vea kunagi alt
Kolgata katab kõik
Mu patt ja häbi ei oma enam mingit tähtsust
Kogu kiitus Talle, kes on päästnud mu hinge
Kolgata katab kõik
Mitte keegi peale Jeesuse ei saa meid teha puhtamaks lumest
Me püsime Su vabaduses, sest Kolgata katab kõik
Kolgata katab kõik
Mu patt ja häbi ei oma enam mingit tähtsust
Kogu kiitus Talle, kes on päästnud mu hinge
Kolgata katab kõik
Mu patt ja häbi ei oma enam mingit tähtsust
Kogu kiitus Talle, kes on päästnud mu hinge
Kolgata katab kõik
Kogu kiitus Talle, kes on päästnud mu hinge
Kolgata katab kõik
Kogu kiitus Talle, kes on päästnud mu hinge
Kolgata katab kõik
Istudes võitmatuna kõrges
Kõik mäed kummarduvad, kui tõstame Teda kõrgeks
Pole ühtki teist nime, pole ühtki teist nime
Kuid vaid Jeesuse, meie Jumala nimi
Jeesus
Iga linn, iga küla, iga alevik, iga rahvas ja kogudus,
kes on esindatud siin paigas -
kuulutagem seda veelkord üheskoos!
Maa saab rappuma ja värisema Tema ees
Kõik ahelad murduvad, kui taevas ja maa laulavad
Püha on see nimi
Püha on Jeesuse nimi
Jeesus, Jeesus, Jeesus
Maa saab rappuma ja värisema Tema ees
Kõik ahelad murduvad, kui taevas ja maa laulavad
Püha on see nimi
Püha on Jeesuse nimi
Jeesus, Jeesus, Jeesus
Tõstke oma pilk, et näha saabunud Kuningat
Maailma valgust, kes sirutub meieni
Ei ole ühtki teist nime, ei ole ühtki teist nime
Jeesus Kristus, me Kuningas
UUS ÕPETUS
PASTOR BRIAN HOUSTON'ilt
EI ÜHTKI TEIST NIME
Me peame mõistma, et pole ühtki teist nime.
Et kogu kaitse, turvatunne, varustatus, meelevald ja rahu
lähtuvad vaid sellest ühest ja imelisest nimest, milleks on
JEESUS
Järgmine peatus on 2 minuti pärast.
Tänud taas vaatamast meid - see tähendab mulle väga palju.
Usun, et kui jätkan ka järgmine kord häbist vabaks teemaga,
toob see sulle uut elu.
Häbi nimetatakse hinge sooks,
kuid kui imeline see on, kui saad vabaks oma hinges!
Vabaks süütundest ja häbist.
Ole õnnistatud!
Tõlge: Anne-Ly Raukas